ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.E.03.01-215596/23-17

Обреновац, 14.06.2017

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/0654/2016 (109/2016,1175/2016,1199/2016,2100/2016), за набавку добара: Лежајеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 11.**

Пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1 :**

Произвођачи лежајева којима је квалитет високо на листи приоритета лежајеве производе минимално према усаглашеним стандардима и нормама. Увеликом делу асортимана превазилазе минимално прописане класе тачности израде. Лежајеве десетак произвођача из Европе и света испитивали смо у акредитованим српским лабораторијама. Према резултатима испитивања усаглашености лежајева произвођача ФАГ Немачка, РКБ швајцарска, СКФ Шведска, НТН Јапан и НКЕ Аустрија са српским техничким прописима, који су усаглашени са међународним, лежајеви наведених произвођача су израђени у толеранцијама бољим од нормалних иако то није посебно декларисано на испитиваним узорцима. Наручилац је прописао да ће у случају евентуалне неусаглашености квалитета контролу испоруке извршити независна лабораторија и да ће одлука независне лабораторије бити коначна.

Надлежност Тела за оцењивање усаглашености произилази из Закона и обима акредитације. Претпостављамо да је наручилац мислио на лабораторију независну од утицаја Купца и Продавца. Као фирма која је од 2007 године код српских лабораторија спровела на десетине испитивања свих типова лежајева десетак произвођача,  упозоравамо наручиоца на чињеницу да се према постојећем српскм техничком пропису испитивање лежајева спроводи искључиво код Тела за оцењивање усаглашености које има уредну акредитацију. Многи произвођачи имају лабораторије које испитивање спроводе према строгим нормама али лабораторије које послују независно од националног тела за акредитацију могу дати мишљење а коначан закључак о усаглашености може дати искључиво акредитована лабораторија.

-Молимо наручиоца да ово питање појасни на начин да буде јасно да ли ће као коначан узети мишљење било које лабораторије независне од воље Купца и Продавца или ће за тај поссао нити неопходан закључак акредитоване лабораторије о усаглашености са важећим српским техничким прописом Правилником о техничким захтевима за котрљајне лежајеве.  Молимо наручиоца да ово узме у обзир и да појасни да ли су прихватљиви лежајеви за које се уз испоруку достави позитиван закључак акредитоване лабораторије о усаглашености са техничким прописом и стандардима које је прописао наручилац? Подсећамо наручиоцца да је од 01.04.2017. за стављање котрљајних лежајева на тржиште Србије неопходна потврда о усаглашености издата од лабораторије  за испитивање лежајева са уредном акредитацијом према ИСО 17025.

**ПИТАЊЕ 2 :**

-У прилогу су примери Закључака акредитованих лабораторија према раније важећем техничком пропису из којих се види да испитани узорци на којима то није посебно истакнуто  израђени у толеранцијама бољим од нормалних. У складу са тим молимо наручиоца да појасни да ли ће бити прихватљиви лежајеви који превазилазе  прописане захтеве нормалних класа прецизности израде иако то није посебно исказано на лежају?

**ОДГОВОР 1:**

У конкурсној документацији, тачка 3.2, наведено је да наручилац задржава право провере да ли карактеристике испоручених лежајева одговарају карактеристикама понуђених лежајева испитивањем референтних узорака у акредитованој установи.   
Наручилац нема ништа против уколико понуђач уз понуду достави извештаје испитивања у акредитованим лабораторијама. Тако достављени извештај лабораторије не замењује захтеване техничке описе добара од стране произвођача као што су каталози, цртежи и потврде оверене од стране лица одговорних за квалитет произвођача. Стога и у таквом случају наручилац задржава право даљих испитивања у акредитованим установама.

**ОДГОВОР 2:**

У конкурсној документацији тачка 3.1 наведена је техничка спецификација. У конкурсној документацији, тачка 3.2 наведени су захтеви у погледу означавања понуђених добара.   
Уколико произвођач добара декларише (каталогом или достављеним потврдама овереним од стране лица одговорног за квалитет) да су понуђена добра са захтеваним или толеранцијама ужим од захтеваних конкурсном документацијом, иако то није посебно означено на самим добрима (у виду додатних ознака које означавају класу толеранција), таква добра су прихватљива поручиоцу.

КОМИСИЈА

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан